રવિવારે ઘોઘા ખાતેથી ઘોઘો-દહેજ સુધીની મહત્વકાંક્ષી રો-રો ફેરી સર્વિસનું લોકાર્પણ કર્યા બાદ વડાપ્રધાન નરેન્દ્ર મોદી વડોદરા પહોંચ્યા હતા. ઘોઘામાં લોકાર્પણ કાર્યક્રમ બાદ પીએમ મોદીએ જનસભા સંબોધી હતી, ત્યાંથી તેઓ 100 દિવ્યાંગ બાળકો સાથે ફેરીમાં જ બેસીને દહેજ પહોંચ્યા હતા. દહેજમાં પણ પીએમ મોદીએ જનસભાનું સંબોધન કર્યું હતું. ત્યાર બાદ બપોરે 4 વાગ્યાની આસપાસ પીએમ વડોદરાના નવલખી ગ્રાઉન્ડ પહોંચ્યા હતા.